LidanRubinov/Halacha-QA huggingface dataset:
שאלה: הלכות שבת ובעיות לחוזר בתשובה מתחיל: אני חוזר בתשובה בהתחלה ואני עדיין לא שם כיפה בחוץ,רציתי לשאול כמה שאלות. 1.האם כשאני בחוץ אפשר בשעת הדוחק,להגיד לאלוקים על המיץ בלי נוסח הברכה? 2.נניח ואני רוצה לנטול ידיים בחוץ ואין לי איפה לנגב מה עושים? 3.לפעמים שאני מניח תפילין אני נוגע במקומות המכוסים,האם צריך לנטול ידיים או שזה לא מעכב? 4.מותר בשבת ללבוש נעליים שיש בהם אבנים קטנות וחול? 5.על מה אסור לדרוך בהליכה בשבת? 6.מותר לי לסדר את הציצית שהתפזרו בשבת? 7.לצערי הרב משפחתי חילונית ובשבת אני לפעמים צריך להיות בסלון,מה עושים כאשר באותו הזמן המשפחה צופה בחדשות ובטלוויזיה? ועל מה אסור לדבר או להשיב להם? :)
תשובה: ב"ה לך. שמחתי מאוד לקבל את מכתבך, ואשתדל לעזור בכל מה שאוכל. זכות גדולה היא לעבור שינוי כמו שאתה עובר, וללא ספק שכל דבר שאתה זוכה לעשות הוא נפלא מאוד, ועושה המון נחת רוח לאבינו שבשמים, וכמובן שגם אתה זוכה בכך בהמון שפע של ברכה. ברשותך אעבור ישר לשאלותיך אחת לאחת, ואם יש עוד דברים אשמח להיות בקשר ולעזור בכל מה שאוכל. 1. אני מאוד מבין את הקושי שלך עם הכיפה בחוץ, ובעזרת ה' זה יעבור. דע לך שאצל רוב רובם של המתחזקים, השלב של הכיפה הרבה יותר קל ממה שהם חושבים בהתחלה. היום החברה באופן הכללי מאוד מעריכה אנשים שמסוגלים לעשות שינוי, גם אם השינוי הוא לדרך אחרת ממה שהחברה רגילה, ולכן רוב הסיכויים שלאחר זמן קצר תזכה רק להערכה על הכיפה. בכל אופן בינתיים, לפי ההלכה כשמברכים צריך לכסות את הראש, אך אין חיוב דוקא בכיפה, אפשר לכסות אותו גם עם דברים אחרים. לדוגמא, תוכל לקחת איתך חתיכת בד קטנה, לשים אותה בכיס, וכשאתה מברך תניח את היד על הראש, יחד עם החתיכה הזו, ותוכל לברך בלי למשוך תשומת לב. 2. עדיף לא לנגב בבגדים שלובשים אותם, ולכן כדאי למצוא משהו לנגב בו, ואם אי אפשר, מספיק לייבש את הידיים ואז לאכול, ולא חייבים דוקא לנגב. 3. זו בעיה, שכן צריך ליטול ידיים, ולכן חשוב להימנע מנגיעה במקומות אלו. אם המקומות הם בדרך כלל מכוסים ובזמן שאת המניח תפילין הם מגולים, לפי חלק מהפוסקים זה נחשב מקום מגולה ולא צריך ליול ידיים. 4. כן. 5. סליחה אך לא כל כך הבנתי את השאלה, אשמח שתפרט יותר. 6. מותר אם אין קשרים האסורים בפתיחה בשבת. 7. מותר לך להיות בסלון, אך לא להסתכל בטלויזיה, ולא לדבר איתם על מה שמתנהל במכשיר הזה. ידידי, אשמח להיות בקשר ולעזור עוד, תרגיש חופשי לכתוב אלי ככל העולה על רוחך ואשמח לעזור. הרב יצחק גרנבלט.
שאלה: להעיר את ההורים משינה כשמדובר בהפסד כספי: עד כמה שידוע לי, אסור להעיר הורים ישנים גם עבור הפסד כספי (אלא אם כן ההורים מעוניינים בכך, או יצטערו לשמוע שבנם הפסיד כסף). אולם מדוע לא להעיר את ההורים, והרי כיבוד הורים אמור להיות מכספי ההורים ולא מכספי הבן, ולכן לכאורה אם הבן עלול להפסיד מכספו עליו להעיר את הוריו?
תשובה: כשהורה מבקש מהבן לעשות דבר עבורו, הבן לא חייב להוציא מכספו לשם כך. במקרה שלך, ההורה לא ביקש מהבן דבר מסויים, הבן רוצה להרוויח כסף על חשבון שנת ההורה.
שאלה: האם הציונות הדתית שייכת לזרם היהודי הראשי?: הרב אני בא מבית חילוני, ונראה לי משום מה שהחרדים הם הזרם היהודי המרכזי, יש אצלהם את רוב גדולי התורה והם הרוב. נראה לי שהציונות הדתית זה קבוצה של יהודים שפשוט התפלגו מהזרם המרכזי, שינו כמה דעות וככה נוצר הזרם. אין לי מושג אם אני צודק או לא. מה התשובה הנכונה ומה ההוכחות?
תשובה: ב"ה לך. קראתי את מכתבך ומאוד הבנתי אותך. רוב רובם של בני האדם אוהבים להיות בזרם המרכזי, להרגיש טוב במרכז. רוב בני האדם רוצים לא להיות משונים, להיות כמו כולם, ולכן פעמים רבות הם מחפשים את מה הזרם המרכזי, ולהיות שייכים אליו. בדרך זו לפעמים יש בעיה לא פשוטה של עזיבת האמת או עזיבת הדברים שמתאימים לאדם. כשאדם מחפש את הזרם, את המרכז, פעמים רבות הוא נדרש לעזוב את או את האמת או את הדברים שמתאימים לו, ובכך הוא מפסיד המון. דומה הדבר לאדם שמחפש ללכת לפי הרוב, ואז הוא מוצא את עצמו כעלה נידף שכל פעם משנה את דרכו בגלל הרוב, ומגלה שהוא חסר עמוד שידרה וחסר קביעות. ביהדות הדבר עוד יותר גדול וחשוב. המרכז החשוב ביותר ביהדות הוא בניית הקשר עם ה' יתברך. ה' הוא אבא שלנו, שברא אותנו ושחפץ בקשר שלנו איתו. גדלותו של ה' יתברך מתבטאת בין השאר בכך שהוא ברא עולם מגוון עם המון כוחות ועם המון כיוונים והתאמות שונות. בכך העולם מגלה אפשרויות רבות הרבה יותר להתקשר אליו יתברך. כפי שלכל אחד יש בנים אחרות, מבנה גוף אחר, רגשות אחרים ועוד, כך גם יש לו את הדרך שלו להתקשר לה', וכשאדם יהיה מסור לדרך האמיתית שלו הוא יזכה לבנות את הקשר הטוב ביותר לה', קשר שיתן לו המון, ושדרכו הוא יזכה להתקדם באופן השלם ביותר. קל ללכת לפי הזרם, זה דורש פחות חיפושים, פחות בירורים אישיים, אך בכך גם מפסידים המון וחבל מאוד. אין ספק שבעולם הדתי כיום, רוב האנשים הם בזרם הדתי חרדי, אך אין זה אומר מהי האמת, ואין זה אומר שזרם זה מתאים לך. אני באופן פרטי, למרות שאני מאוד מעריך וקשור לזרם הזה ביהדות, לא בחרתי בו כדרך חיים בשבילי, אלא אני שייך לזרם אחר קצת, זרם שבונה את הקשר לה' דרך תורתו של הרב קוק זצ"ל, ועוד גדולי ישראל שהובילו את הדרך הדתית לאומית. כמובן שגם בדרך זו כמו בכל הדרכים השאלה המרכזית היא כיצד האדם בוחר ללכת בו, האם ברצינות, מתוך השקעה ומתוך התמסרות, מתוך לימוד תורה וכו', או מתוך רצון לחיים קלים ונעימים. אך באופן הכללי הזרם הזה יותר מחובר אלי, ואני חש שדרכו אני בונה את הקשר עם אבינו שבשמים באופן השלם ביותר והטוב ביותר. סיבות שונות יש לי בכך, אך אינני רוצה להאריך ולהכביד עליך, ואף אינני מאמין שדרך הבירור בין הזרמים בעם ישראל יכול להיעשות דרך תשובה כזו או אחרת דרך האינטרנט, שכן כלי זה הוא חלקי ורדוד יחסית לשאלות חיים כאלו עמוקות וחשובות. כדי שאדם יבחר לעצמו את הזרם שבאמת מתאים לו, חשוב שהוא ישקיע בכך יותר, ילמד לעומק את האידיאולוגיה של הדרכים, את האמת העומדת מאחריהן, ויבחר מה שיותר קרוב אליו. אתה מוזמן להיכנס למסע בירור נפלא זה, מסע שיש בו המון סודות והמון אוצרות, ואם תרצה אשמח לעזור לך לברר את הדרך, ברצינות ובעמקות, ואני מאמין שתרגיש עם כך סיפוק נפלא הרבה יותר. אשמח להיות בקשר ולעזור עוד בכל מה שאוכל. בברכת הצלחה רבה הרב יצחק גרינבלט.
שאלה: לברך באמצע אכילת פיצוחים: קורה לי לפעמים שאני מפצח גרעינים, תוך כדי אוכל אבטיח וכד באופן שמחייב ברכת בורא נפשות, ואח"כ חוזר לפצח גרעינים. וכאן אני נתקל בבעיה - מצד אחד לכאורה צריך לברך בורא נפשות רק אחרי שאסיים לפצח גרעינים כדי לא להתחייב ללא צורך בברכת בורא פרי האדמה, אך מצד שני אני חושש - חשש רציני, לפחות במקרה שלי - שאם לא אברך עכשיו בור"נ אשכח לברך לאחר סיום אכילת הגרעינים (בגלל שאיני רגיל לברך אחריהם). האם אני אכן יכול לברך מיד אחרי אכילת האבטיח?
תשובה: כדי להתחייב אחרונה יש לאכול נפח של כזית תוך כדי אכילת פרס, כחמש דקות. בפיצוח פיצוחים בד"כ לא מגיעים לכך, ולכן אם אוכל בקצב איטי לא יברך. במקרה המתואר, אתה צריך לברך בורא נפשות לאחר שגמרת הכל, גם את הפיצוחים. אם יש חשש לשכוח בורא נפשות, תברך בסוף אכילת האבטיח בורא נפשות ותכוון שלא להוציא את הגרעינים שאכלת כדי שלא תאלץ לברך על הפיצוחים שוב ותמשיך לפצח פיצוחים.
שאלה: לתת לגוי להיות מנהל: ישנה סיטואציה שאני עדה לה במקום עבודה, בו מועסקים יהודים רבים וטובים וערבי נוצרי אדוק, נפתחה משרה במקום העבודה לתפקיד מנהל. כמה מעומדים יהודים טובים ומתאימים לתפקיד הגישו מועמדות והערבי הנוצרי הציע גם הוא את עצמו לתפקיד. יש לציין שכישוריו לתפקיד הספציפי הנ"ל נמוכים משל היהודים המוצעים אך בקורות חייו שעל הדף צבר ניסיון בתחום משום כך החליטו ההנהלה למנות את הערבי לתפקיד. שאלתי האם מבחינה הלכתית פעלו נכון הרי ישנם יהודים בתוך מקום העבודה או לחילופין יהודים שיכולים להגיע מבחוץ ולעשות עבודה מצויינת מדוע להייטיב עם הגוי על חשבוננו ולהשפילנו?
תשובה: לכתחילה לא נכון למנות גוי בתפקיד פיקודי על יהודים.
שאלה: נדר שלא לאכול בשר עד שיעלה לארץ: שאלו אותי. יהודי מחו"ל, כדי לזרז עצמו לעלות לא"י, נדר שלא יאכל בשר ועוף חוץ משבת יו"ט ור"ח עד שיעלה לא"י. אך באוצר הגאונים חגיגה לרב לוין, עמוד 31 רשום שאסור כך לנדור וצריך להתיר את זה, האם כך נוהגים למעשה?
תשובה: היכן בדיוק נמצא האיסור? אם הנדר נעשה כהלכתו הוא תופס וצריך התרה.
שאלה: להנות ממטוסים שטסים בשבת: יהודי שאלני. בשבת הוא רואה בקביעות מטוסים שטסים מעל ביתו. האם מותר לו לצפות עליהם בהנאה מדין אסור הנאה ממעשה שבת?
תשובה: ראוי לצפות בהם בהנאה ובכאב. בהנאה על פלאי החוכמה שנת לבשר ודם, ובכאב על הפגיעה בשבת נזר הבריאה.
שאלה: להנחות נהג שנוסע בשבת: תלמיד, שרוצה לנהוג על פי פסקי הר-צבי (יורה דעה, קכה) האם לפיו יהיה כן רצוי ומותר לענות בשבת ליהודי הנוסע הרכב שרוצה לדעת איך מגיעים לרחוב מסויים?
תשובה: אני לא מבין כיצד עולה מהתשובה הזאת הפסק שהזכרת. ההר צבי דן עד כמה ניתן לסמוך על דברי הש"ך, שאין חיוב לאפרושי מאיסורא למי שעובר במזיד. בכל אופן, נראה שדרך המלך היא שאנו מחשיבים גם אדם שהוא לא ירא שמים כיהודי ואנו חסים עליו ויש לנו עניין למעט בחילול שבת. במקרה הנידון זה לא נוגע לתוספת בחילול שבת, שהרי דווקא אם ידע כיצד להגיע אולי יתמעט חילול שבת. בדרך כלל, בנוגע לאדם שלא מקפיד על מצוות קשה לגרום לו למעט באיסורים שהרי אנו לא יודעים מה יעשה בזמן הפנוי לו. השאלה העיקרית כאן נוגעת להשתתפות בחילול שבת ואי מחאה על חילול שבת. מנגד יש כאן לפעמים חשבון שאם לא נענה יהיה שנאה בין חלקי העם.
שאלה: לעולם אל ישנה אדם בין הבנים: הגמרא בשבת י, ב אומרת שלעולם אל ישנה אדם בנו בין הבנים, האם זה נאמר גם אם ישנה סיבה רצינית ואמיתית לשינוי, כגון: אם אחד הבנים הוא חכם, מוצלח, עשיר, וכדומה, באופן יוצא מהרגיל? וכן מדוע הגמ לומדת זאת דווקא מיחסו של יעקב לבניו, ולא ממקום יותר מוקדם בתורה- מיחסו של יצחק לבניו, מכך שיצחק אהב את עשו יותר מיעקב?
תשובה: האיסור לשנות בנו בין הבנים הוא גם כשבן אחד הוא חכם יותר, שהרי חזל אומרים שיוסף היה חכם יותר ובכל אופן נאמר שאסור לשנות. תוכן השינוי הוא הזכרת המעמד המיוחד של אחד מהבנים. מותר לשבח בן על המעלות שיש בו אולם לא לשנותו באופן קבוע. הלימוד הוא מיעקב משום שממנו לומדים כיצד בונים משפחה. יעקב מלמד אותנו איך עובדים את ה' בדרך של בית. אצל יצחק אנו לא יכולים לדעת בדיוק מה היו החשבונות עם עשיו ויעקב. לא מצאנו גם שיצחק שינה את עשיו. יצחק רק התייחס אליו כבכור שעומד לירש אותו כממשיך.
שאלה: ברך על המחיה במקום ברכת המזון: אז הוא לא יצא ידי חובה וצריך לחזור על ברכת המזון? השאלה נשאלה בהמשך לשאלה "ברך על המחיה במקום ברכת המזון"
תשובה: ב"ה שלו-ם וברכה, על פי הדעות המקובלות צריך לחזור ולברך ברכת המזון. כף החיים סובר שישמע מאדם אחר או יאכל ויברך שוב. הרב חגי בר גיורא
שאלה: נדר שנדרו בשעת כעס: לרב מי שנדר נדר מתוך עצבים האם צריך לעשות התרה או שמא אין לזה שם של נדר?
תשובה: נדר הוא נדר, וצריך לקיימו או לעשות התרת נדרים. והיותר ראוי לא לנדור, ואף לומר בלי נדר כאשר אדם נוהג מנהג טוב שלא מעיקר הדין.
שאלה: תפילה בקביעות לפני הנץ: לרב האם לחיילים עדיפה תפילה במניין קודם הנץ או ביחידות לאחר הנץ (מדובר על מציאות קבועה ולא חד פעמית)?
תשובה: לחיילים מותר להתפלל בקביעות לפני הנץ, ולהתפלל במניין ישנה חשיבות מיוחדת ובמיוחד בצבא.
שאלה: על מי האחריות לנעול את הנגמ"ש: לרב מפקד מחלקה נתן הוראה למפקד כיתה לנעול את הנגמ"ש (רכב צבאי). המפקד כיתה לא ידע כי יש לנעול את הנגמ"ש במנעול. בפועל הנגמ"ש לא ננעל ועקב כך נגנב ציוד. מפקד הגדוד העמיד למשפט את מפקד המחלקה. האם מפקד הכיתה צריך לשלם למפקד מחלקה את הנזק שיושת על מפקד המחלקה מכיוון שהאשמה היא על המפקד כיתה, ואם לא מצד הדין, האם יש בדבר מידת חסידות לשלם לו? ב מראש
תשובה: המשפט הוא לא על דיני ממונות אלא על משמעת, שלמפקדים נדרשת אחריות. המ"מ יכול לגרום שהמ"כ יענש, ואינו צריך להשתתף עם המ"מ. (גניבת ציוד נשארת במעגל הצבאי והצבא לא תמיד מפסיד).
שאלה: טבילת מנגל חד פעמי: האם רשת מנגל חד פעמית חייבת בטבילה?
תשובה: ב"ה שלו-ם וברכה, בשימוש חד פעמי נוהגים להקל. הרב חגי בר גיורא
שאלה: היכן מבררים מעמד של לוי: יש אדם שטוען שהוא לוי שכך אמר לו סבו, שם משפחתו הוא שמייב, האם הרב יודע היכן ניתן לברר את הדבר האם הוא לוי?
תשובה: מקורות לנושא : שו"ע אבהע"ז סימן ג, סעיף א. או"ח קכח, מ"ב סק' א. כה"ח סק"ו. העדיפות למצוא מקרובי משפחתו או קהילת סבו שיכולים להעיד על כך שהוא לוי. אב קור חקר את נושא השמות כאשר יש לנו ספק נתייחס אליו כלוי לחומרה לכול הדעות.
שאלה: להתלבש מול דף ברכת אשר יצר: האם מותר להתלבש מול ברכת אשר יצר שלא כתוב בה שם השם המפורש אלא רק שם השם בצורה של "ד " וכדומה? מדובר שכשמתלבשים נשארים רק עם התחתונים מול הברכת אשר יצר.
תשובה: אין בכך איסור. אדם יכול אפילו לברך כאשר הערוה מכוסה.
שאלה: אמרתי שאלמד הלכות בכל יום: אם אמרתי שאני ילמד 100 הלכות ביום זה נדר?
תשובה: כן, ונקרא בגמ' נדר גדול לה' אלוקי ישראל. (נדרים ח,א דברי רב גידל, רמב"ם הלכות שבועות יא,ג) נדרי מצווה ראוי לקיים ולא להתיר שנאמר: נדרי לה' אשלם. (רמב"ם נדרים יג,כה) והטוב ביותר לומר בלי נדר.
שאלה: ברכות וסעודה: אני עובד במאפיה שלעובדים מותר לאכול חופשי מכל המאפים בחנות. האם אני צריך לברך כל פעם שאני אוכל או לברך רק בהתחלה ברכה ראשונה ובסוף היום ברכה אחרונה?
תשובה: אם מדובר במקום שאינך יוצא החוצה, תברך בתחילת היום ותכוון להוציא את כל מה שתאכל במאפייה, ותברך בסוף היום.
שאלה: האם אלו קידושין?: ראיתי בתשובה שנכתבה על ידכם שאילו בני זוג דיברו על קידושין ולאחר מכן האשה קבלה מתנה מבן זוגה אולי יש כאן חשש קידושין. שאלתי היא האם הכוונה שהם דיברו על קידושין וחתונה שלהם או אפילו סתם בעלמא?
תשובה: נאמר הגמרא במסכת קדושין דף ו שאם האיש נותן חפץ לאשה תוך כדי שהם 'עסוקים בעניין קדושין' היא מקודשת, וכן נפסק בשו'ע אבן העזר סימן כז סוף סעיף א. נחלקו האחרונים האם זה דווקא כשעסקו בענייני קדושין שלהם, (כן דעת הבית שומאל) או אף כשהעיסוק היה בעניין קדושין 'סתם' (כן דעת המהרי'ט והמל'מ) למעשה הדבר תלוי בפרטי כלל המקרה, ובנושאים חמורים אלו יש לגשת לרב מוסמך שיפסוק על פי מכלול התמונה. הרב מרדכי גרוס
שאלה: הכשרת תנור שהיה בשימוש אצל חילוני: אני עובר דירה ובדירה יש תנור שהיה בשימוש אצל שוכרים אחרים, איני יודע עד כמה השימוש בו היה כשר. כיצד ניתן להכשיר תנור שכזה?
תשובה: ב"ה שלו-ם וברכה, על פי דעות המקלים: אחר אי שימוש 24 שעות יש לנקות את התנור במסיר שומנים, לחממו בחום הכי גבוה במשך שעה בחום של התנור וכן בחום של הגריל. את התבניות אין להכשיר ויש לקנות חדשות. הרב חגי בר גיורא
שאלה: שהייה בפארק מים לבנות עם מציל ומוכרים: האם מותר לבת ללכת לפארק מים בידיעה שיש בו מצילים (בנים) גם בבריכה וגם במתקנים וגם מוכרים בקיוסק? אם היא הולכת, צריך שתקפיד על להיות בלבוש מלא?
תשובה: יש בזה בעיה מבחינת הצניעות, בחורה צנועה שלא תעשה את זה. בים, יש מרחק גדול בין המציל למתרחצים בחוף אך בבריכה לא ראוי לבחורה צנועה לעשות זאת.
שאלה: סתירה בין ב  תוספותים: על האתר! עלו והצליחו!. קראתי מה שהשבתם בעניין סתירה בין ב תוס. תמצית התשובה הייתה שבמסכת אחת שייך להקשות בין ב תוס אולם בין מסכת למסכת אינו שייך, היות שהיו כו"כ מבעלי התוס ויתכן שחולקין זה על זה. שאלתי היא: שמעתי שאם ישנה סתירה בין תוס לבבא קמא לתוס בבא מציעא גם אז שייך להקשות היות שכולה נזיקין מסכת אחת היא, האם זה נכון? כמו כן, האם שייך ליישב סתירה בין ב תוס בב מסכתות אחרות או שעדיף להישאר מוקשה ולומר שזהו ב בעלי תוס? השאלה נשאלה בהמשך לשאלה "מתי ניתן להקשות על תוספות?"
תשובה: למסכתות שונות ניתן לומר שהיו מחברים שונים, לכן בין מסכתות אין להקשות (גם בין בבא מציעא לבבא בתרא), אך באותה מסכת אם זה מובא באופן סתמי (ולא תחת שם מסויים של אחד מבעלי התוספות) יש מקום להקשות.
שאלה: כשרות סיגרייה אלקטרונית ונרגילות: יש כיום סיגריות אלקטרוניות שממלאים בהם נוזל שנותן טעם רציתי לדעת, האם הנוזל צריך כשרות והאם השימוש בסיגרייה מותר? הנוזל לא נוגע בפה אבל הוא כן נותן טעם.
תשובה: ב"ה שלו-ם וברכה, האדים של הנוזל מורגשים ונותנים ממשות של טעם בפה, לכן צריך כשרות לנוזל. כנ"ל בנרגילות. הרב חגי בר גיורא
שאלה: המשך לשאלה בענין דיסק לגיבוי: הרב כתב לחלק בין העתקת דיסק שכבר נהרס לבין אם עוד לא נהרס. ולא הבנתי, הרי אם זה אומדנא בדעת הזמר, שאנו מניחים שאין לו קפידא שהקונה ימשיך להשתמש בדיסק לאורך ימים ושנים למרות פגעי הזמן הילדים, א"כ, מדוע לחכות עד שיהרס שאז קשה למצוא איך ליצור עותק חדש,ולא להקדים תרופה למכה ולהכין עותק שיהיה בצד לכשיהרס הדיסק? מראש! השאלה נשאלה בהמשך לשאלה "צריבת דיסקים לגיבוי"
תשובה: יתכן ובהעתקת דיסק ישנה הערמה כדי להשתמש בשני העתקים ואין מן הראוי להעתיק באופן גורף כל מה שהאדם קונה. אולי אם יש משהו יקר מאוד לליבו של אדם והוא חושש שמא ינזק אז באופן נדיר אפשר להקל ובתנאי שלא להפוך היתר זה לשיטה קבועה.
שאלה: ברכה אורח ויכולו בערב שבת: 1. האם אורח שמברך "שהכל" על מאכל מסוים, פוטר כל שאר מאכלים ומשקים שנותנים בפניו? 2. למנהג הספרדים, אדם הסמוך על שולחן אביו אומר ברכת האורח? 3. אדם שלא הספיק לומר ויכולו עם הציבור בערב שבת ורוצה לומר עם אדם נוסף (כמובא במשנ"ב), יגיד את זה אחרי עלינו לשבח? (אשמח למקורות עם אפשר) רבה!!
תשובה: 1. המברך שהכול והוא אורח פטור מלברך על מה שינתן לו במהלך הביקור וכאשר ברכתו שהכול לדוגמא : חברותא הלומדת בבית של אחד מהם האורח תלוי בדעת המארחים ולכן פטור מלברך.(הגר"ע יוסף) 2. בברכת האורח - אינה ברכה עם אזכרת השם ואינה מהווה הפסק לברכת היין אם מברכים. ולכן ראוי שהסמוך על שולחן הוריו יברכם כהכרת טוב וברכת את ה' ואמרו ח לרבות בעה"ב (זאת הברכה עמ' 143) ולדעתי ילדים לאחר הגיל שההורים מחויבים בפרנסתו (בודאי מעל גיל 21) יקפיד על ברכת האורח. 3.כן, כדי שיענה לקדישים, ולמה שכלל הציבור אומר.
שאלה: שולחן עם עכבר בשבת: האם מותר לגעת בשולחן בשבת שאתה יודע שהאור של העכבר ידלק? (אם נוגעים בעכבר אור נדלק!)
תשובה: אסור, כדין הדלקה ביד. ובהזמנות זו ראוי להערך לשבת בדרך הראויה להסתיר דברי מוקצה,מכשירי כתיבה מוצרי חשמל, למנוע מכשול.
שאלה: צער בעלי חיים ורב קוק: לא מזמן קרא לי משבר אמונה קטן, שאלה שלא מצאתי עליה תשובה מספקת. בעבורי (כמו גם לרבים) דמותו של הרב קוק תמיד סימנה טוהר וקדושה עליונה, ועל רגישותו לזולת ולכל בריה יש המון סיפורים. יום אחד התבוננתי באחד מתמונותיו (היתה זו תמונה עם שטריימל) וצצה במוחי שאלה - איך בן אדם כל כך גדול ורגיש יכול היה להתהלך עם כובע שבתהליך יצורו הרגו כל כך הרבה חיות?! שמה תגידו מותר וצורך גדול? להתהלך בחום של ארץ ישראל עם פרווה? לא נתפס בעבורי שלבוש מסורתי מצדיק כאב ורציחה של בעלי חיים, במיוחד לא ציפיתי מרב קוק. ומאז אני מאוד מבולבל.(כל משראה פעם איך מגדלים ותופסים את החיות לא יכול להישאר אדיש וסבלם) מראש על התשובה!
תשובה: החיה שממנה נעשתה הפרווה שמחה שממנה עשו פרווה למרן הרב. הקב"ה ברא את כל היצורים וכל מדרגת חיים משמשת את מה שמעליה. הצמחים שיש בהם חיות זנים את הבהמות. והבהמות זנות את האדם, שהוא במדרגה גדולה ממנו. צער בעלי חיים הוא כשמצערים את הבעל חיי סתם ללא צורך. פרוות של בעלי חיים יכולות להילקח גם לאחר מיתתן ולא לאחר הריגתם או רציחתן. הרב קוק עצמו כתב מאמר על חזון הצמחונות. יצא ספר על מאמר זה, ספר שמתאים גם למי שלא הורגל בדברי הרב קוק.
שאלה: תחנון בבית כנסת שבו כהן שנשא גרושה: כהן הנושא גרושה למרות שעבר על איסור הקידושין תופסים. נתעוררתי אם כך לשאול, האם הציבור אומר תחנון ונפילת אפים בבית הכנסת בו הכהן-החתן מתפלל בו?
תשובה: כהן שנשא גרושה פסול מלשאת כפיו. ונראה פשוט שיש לומר תחנון.
שאלה: שאלת המשך - שימוש בפנס לד בשבת: כבוד הרב, אך לא ברור מהתשובה, אם גם מותר עצם השימוש בו, ולא רק הזזתו לצורך מקומו. לדוגמא, האם מותר לי להשאירו דולק מלפני השבת, ולהיעזר בו בירידה מחדר מדרגות חשוך, או להיכנס לחדר שירותים שלא השאירו בו אור. השאלה נשאלה בהמשך לשאלה "שימוש בפנס לד בשבת"
תשובה: אני חושב שזה יהיה מותר. להפעיל אותו יש איסור אבל אם זה עובד מותר להזיז אותו כמוקצה שמותר לצורך גופו ומקומו. כך כותב הרב שלמה זלמן אוירבך בתשובה, שמותר להזיז מנורת שולחן דולקת מצד אחד לצד השני.
שאלה: ברכות השחר: בסידור שלי "רינת ישראל", בתחילת הסידור רשום כך: שויתי ה לנגדי תמיד מודה אני.על נטילת ידיים.אשר יצר.נשמה שנתת בי. אני הולכת בבוקר לשרותים ואומרת אחר כך את ברכת "אשר יצר". האם אני צריכה להגיד שוב את ברכת "אשר יצר" כשאני קוראת את ברכות השחר או שאני צריכה להתחיל מ"ברכת הנשמה"? בכבוד רב,
תשובה: אין לומר שוב את ברכת "אשר יצר". ומאחר ולכתחילה יש להצמיד את "אלקי נשמה" לברכת "אשר יצר", הרי שלאחר השירותים יש ליטול ידיים ולברך על נטילת ידיים, "אשר יצר" ו"אלקי נשמה" זה אחר זה.
שאלה: מי יכול להיות ש"ץ בסליחות: האם הקריטריונים לש"ץ בסליחות שונים מבשאר השנה? מה הם?
תשובה: הרמ"א מביא שלכתחילה בשליח ציבור בימים נוראים יש להקפיד יותר, מבוגר יותר (בן 30), נשוי, רציני יותר. אם אין מישהו אחר גם צעירים יכולים לעלות.
שאלה: ימי מחלה ע"ח ימי בטלה: האם מותר לי לבקש אישור מחלה בעבור תקופה של "הודעה מוקדמת לפיטורין" שבה אינני מביאה תועלת למקום העבודה? (הפרויקט שבו עבדתי הסתיים)
תשובה: ראשית, צריך לבדוק מי משלם עבור ימי המחלה. אם ביטוח לאומי משלמים חלק מזה, אין שום היתר לבקש אישור מחלה ולגרום להם לשלם ללא הצדקה. אמנם אם הת מגיע במלואו מהעבודה, ואכן את לא מביאה שום תועלת בבואך לעבודה, את יכולה לדווח על אי הרגשה טובה באופן כללי ולהוציא כך ימי מחלה, אך לא לספר שקרים מפורטים של מחלות וכאבים שלא אמיתיים. המקור לדבר הוא שבמקום שיש הפסד ממוני אין היתר להפסיד את הזולת. אמנם אם אין לזולת שום הפסד (בכגון שהעבודה משלם עבור ימי המחלה) צריך להזהר מלשקר, אך מצינו שהתירו לשקר שקר כללי במקום של צורך גדול, ובכגון המקרה שלך שזה סבל לשהות בעבודה ללא לעשות דבר ולהועיל, אפשר לשקר בשקר כללי שאינו חד משמעי, אך לא בשקר מפורט. הרב מרדכי גרוס.
שאלה: לעבוד את ה  כשנשואים.: הרב, בתקופת הרווקות שלי- בעיקר לקראת סופה, הרגשתי שהדבר שאני הכי רוצה בעולם הוא לעשות מה שה רוצה ממני. לא רק שכך הרגשתי, אלא גם די חייתי כך- כמה שיכלתי- ובהתאם לימוד התורה, התפילה, המצוות, והמידות. אומרים שכאשר מתחתנים, עבודת ה נעשית פי כמה גדולה ומשמעותית. התחתנתי ב"ה עם בעל טוב, אוהב, מסור, עובד על המידות וירא שמים. אבל. החיים הפכו למרדף. אני בתקופה די לחוצה בחיים, והכסף שפתאום הפך לנושא מרכזי מידי, ו.התפילה בהתאם, המידות בהתאם, לימוד התורה שלי (אין כמעט) בהתאם. וזה לא מחוסר זמן- אפשר לפנות זמן אם רוצים. פשוט.לא מספיק רוצים. ואני לא מרגישה בשנינו את הרצון המוחלט הזה, ללכת בדיוק כמו שה רוצה בכל שנייה.כמו שהייתי כ"כ רוצה שיהיה. והפכנו לבית פרווה- והעין לא טובה כלפי העולם, לא עין של דבקות. רצים ורצים, והעיקר נשכח, והלב כואב ולא רגוע. אז השאלות שלי הן- א. איך אני מתעוררת מהתרדמה שנחתה עליי מאז נישואיי? ב. ואיך אני מעוררת גם בבעלי את הרצון לדבוק בה באמת? וסליחה על השאלה המורכבת. אולי מה שאני צריכה הוא בעיקר ברכה מהרב :)
תשובה: את מעוררת את עצמך בצורה נפלאה. את צריכה לזכור שלאחר החתונה הרבה דברים שלפני החתונה היו סתמיים נהיו כחלק ממצווה. כל השקעה באישך, כל דאגה שיהיה לו טוב, את מקיימת מצוות אהבת האחר. בבית דברי הרשות הולכים והופכים להיות דברי מצווה. בעזרת ה', אתם משתדלים במצוות פריה ורביה יש בכך מעלה עצומה. מבחינה אוביקטיבית את במהלך של התעלות. את לא צריכה לבדוק את עצמך בסטופר מבחינה רגשית חוויתית. העולם לא עומד כולו על הרגש. הכיצד את מדביקה את בעלך לחיות חיים אכותיים ודבוקים, זאת תעשי בראש וראשונה בלי הערות אלא רק על ידי דוגמא אישית. יראה אותך בגדלותך והוא אוהב אותך הוא ידבק גם במעשיך הטובים.
שאלה: ללכת לבית עלמין בחודש אלול: כבוד הרב דוד חי הכהן. נהוג ללכת לבית העלמין ערב ראש חודש אלול. האם רק בערב ראש חודש אלול, הכוונה יום לפני ראש חודש כמו ערב ניסן, או שאפשרי ללכת גם בשאר ימי חודש אלול? (ההליכה היא לקברו של אבי ) לכבוד הרב מראש וישר כוח.
תשובה: אפשר גם בשאר ימי אלול, שהוא החודש לפני ראש השנה שיש בו דין ואז נזכרים כולם, החיים והמתים.
שאלה: בהנחה שמדובר בתקופה פחות מסוכנת: האם זה יהיה מותר? השאלה נשאלה בהמשך לשאלה "טיול במצרים"
תשובה: אם הדבר נחוץ ללימודיו מותר.
שאלה: שמיעת שירים בימינו: שמעתי בהרצאה של רב שהוא אומר שלתימנים אסור לשמוע ולנגן שירים עד שבית המקדש יבנה.זה נכון?
תשובה: אין הבדל במנהג זה בין התימנים לספרדים ולאשכנזים.
שאלה: לטייל בחודש אלול: האם החודש אלול מותר לצאת לטיולים? (דחוף)
תשובה: מותר לטייל בחודש אלול.
שאלה: ילד שאוהב לאכול: כבוד הרב. יש לנו ילד בגיל תשע חכם ונבון, אבל דבר אחד קצת מפריע לנו ההורים שהוא מאוד להוט אחרי האוכל. הוא לא שמן בכלל אבל הבעיה היא שאנחנו למשל הולכים לאירוע משפחתי, כל הילדים יאכלו וילכו לשחק כולל הילדים האחרים שלנו ורק הוא ישב דבוק לכיסא ויתענג על כל מנה שמביאים ויהיה מרוכז בה במאה אחוז. אותו דבר גם לגבי הבר באולם, הוא לא מפסיק לאכול משם, כמובן שבדרך ארץ אבל לא מפסיק לאכול. ברור לי שיש שם דברים מיוחדים שזה לא האוכל הסטנדרטי בבית אבל עדיין זה קצת יותר אופייני למבוגרים וגם בצורה עדינה יותר. גם בבית הוא תמיד רעב ראשון וב"ה לא חסר דבר ויש הכול בשפע. שאלתי היא איך להתנהג בעניין?
תשובה: אין צורך למעט לו אכילה בגיל זה. אולם יש צורך לחנך אותו לנימוסין באכילה. יש לחנך אותו למידת הסבלנות. יש גם לחנך אותו שאין אוכלים עד שהבטן מלאה. מספיק הרגשת שובע בשלושת רבעי.
שאלה: הרתחת מים ע"י שעון בשבת: אני שותה רק כוס אחת קפה בבוקר. האם ניתן לכוון שעון שירתיח מים בשעה מסויימת ולהשתמש במים לקפה? השאלה נשאלה בהמשך לשאלה "בישול על ידי שעון שבת"
תשובה: כן.
שאלה: שימוש בנטלה של נטילת ידיים לצרכים אחרים: האם מותר להשתמש בנטלה של נטילת ידיים לצרכים אחרים? (כגון: כיבוס שטיפה וכד )
תשובה: כך אמרו לי בילדותי. אולי בזמנים קודמים היה נחשב למיוחד למצוותו. בימינו נועד לכל שימוש.
שאלה: מנהג לעמוד במזמור ה  מלך גאות לבש: שבוע טוב וחודש טוב, ראיתי באחד הסידורים שכתוב לפני המזמור ה מלך גאות לבש, שיש לעמוד. האם המנהג מקובל? מה המקור? ב ויישר כח
תשובה: כך נראה מבן איש חי פרשת וירא (שנה שניה, הלכה ב') לעמוד מתחילת "מזמור לדוד" עד סוף "ה' מלך". טוב לנהוג כנהוג בבית הכנסת.
שאלה: ארוחת בוקר לפי ח : שבוע טוב וחודש טוב, שמעתי בשיעור שח אמרו לאכול פת שחרית ופרטו סגולותיה. הם גם קבעו את השעה. אמרו שאדם יאכל בשעה רביעית ותלמיד חכם בשעה שישית. האם תוכלו לציין מתי יוצאת מבחינת הזמן שעה שישית ורביעית? הבנתי שיש האומרים שיש לאכול מיד לאחר התפילה פת שחרית -כלומר פת מחמשת מיני דגן ואת ארוחת הבוקר עצמה לאכול בשעה הרביעית או השישית האם תוכלו לציין את המקור? וכן רציתי לשאול האם זו הלכה או עצה טובה הנהוגה בימינו? ועוד רציתי לשאול בנוגע לכתוב במסכת ברכות דף ל"ד: "כל סעודה שאין בה מל(י)ח ושריף אינה סעודה". האם זוהי הלכה למעשה? האם הכוונה למלח כי הרי ידוע שאיננו בריא? ומהו השריף? וישר כח
תשובה: פת שחרית המדוברת בח שסעדו שני ארוחות ביום וללא טעימות ביניים. כמו כן בימינו מפותח תחליפי פת שלא היו בעבר. ואין הבדל אם אוכלים פת אותחליפים, זוהי עצה טובה ולא הלכה, הרעיון שבדבר לא להשאר על בטן ריקה. בימינו האוכל יש בו מלח מספיק כמו בפת, ובדברים אחרים מלח רב, וכפי שכתבת יש בו נזק. (שעה רבעית 10 וחצי,סוף שעה שישית רבע לאחת בצהרים)
שאלה: ללבוש מכנסיים שהם לבנים וגם לבנות: האם יש בעיה ללבוש מכנסיים, מצד לא ילבש, שלפי דעתי הם מתאימים גם לבנות וגם לבנים? (אני רוצה ללכת עם המכנסיים האלה לים, לפיג מה)
תשובה: אין איסור לא ילבש.
שאלה: קריאת תהילים לעילוי נשמת- נדר?: אני קוראת תהילים לעילוי נשמת אנשים מסויימים שנפטרו. עם הזמן התחלתי לקרוא ליותר אנשים והדבר התחיל להכביד עלי, כל פעם שיש אזכרה למישהו מהאנשים האלו אני קוראת למחרת את היום ומסיימת את הספר בהתאם ליום, לדוגמא: יום חמישי ועד סוף ספר חמישי, אני מרגישה שזה הרבה ומעיק עלי. הגעתי למצב שכל פעם שיש אזכרה של מישהו מהאנשים שאני קוראת לזכרם אני מוטרדת. אם ברצוני להפחית את הכמות ולקרוא לדוגמא רק עשרה פרקים במקום כל מה שהייתי קוראת, האם אני צריכה לעשות קודם התרת נדרים או שבגלל שאני אמשיך לקרוא אין בעיה עם הפחתת הכמות ואין צורך בהתרת נדרים? מראש על התשובה.
תשובה: את צריכה לעשות התרת נדרים. וחשוב שתנהגי לומר לפני תחילת מעשים כאלה בלי נדר.